( 02 ) 
sauroit désirer, et pour telle se faict congnoistre, et pour telle 
l’a-t-on en estime. Ses joyaulx et habillemenssont extrêmement 
riches, et ne pense qu’aullre princesse de sa qualité les pour- 
roit avoir meilleurs ny en plus grande quantité : si bien quelle 
donne esbahyssement à ceulx quilz les voyent. Et cecy c’est ce 
que je puis dire de l’estât de sa personne, quil mérite beaucop. 
Oultre la première fois, que fut lors que nous baisâmes les 
mains au Roy, nous luv avons encoires, les gentil hommes de 
Son Altèze, baisé les mains en sa chambre, et à madame sa mère, 
présent le conte de Mansfelt quil nous présentoit. Et auquel, 
lors que je m’aprocha, elle demanda quil j’estois ; et comme 
le conte luy dit que j’estois parent de Sa Seigneurie Illustris¬ 
sime, ny l’Infante ny la Princesse sa fdle voulurent permec- 
tre que je leur baisasse les mains, ai ns m’acarassarent fort 
humainement. 
Au reste, nulles joustes ny tournoys, ny aultres esbattementz 
ne se firent en tout le temps que nous fûmes là, mais bien des 
tournois des mains crochues assez : ayant desrobé à la senora 
Orante, sur la table de leur chambre, une bague de quattre à 
cinq cens escus; plusieurs bourses prinses, du nombre des- 
quelx mon désastre vouloit que j’en fusse, et si près de la 
Princesse et de l’Infante sa mère, que je pouvois mectre la main 
sur elles. Et fut ma perte de plus de trois cens livres, y estant 
tout l’argent que j’avois, quil se montoit à plus de cent et xxx 
escus, et une bague de diamens. Je ne suis esté seul : Vendereet 
aussi il fut pour cent et trente escuz, et plusieurs aultres que 
V 
Sadicte Seigneurie Illustrissime ne congnoit point. Néantmoings 
les présens furent beaucop, mais ce fut seulement au conte et 
aux dames, que en toutes choses vault plus de douze mil ducas : 
la plus part furent pierreries et chaînes; mais, entre aultres 
choses, le Roy donna au conte un tlascon d’or de grande estime 
pour les pierreries dont il estoit enrichy. 
Ces présents se donnarent sur la départie, laquelle l’on ne 
1 La famille Vander Ee comptait parmi celles qui fournissaient des 
magistrats municipaux à la ville de Malines. 
